**Πηνελόπη Δέλτα**

|  |
| --- |
| [Penelope Delta.jpg](https://commons.wikimedia.org/wiki/File:Penelope_Delta.jpg)  Η Πηνελόπη Δέλτα με δύο κόρες της (1897). |

Η **Πηνελόπη Δέλτα** ([Αλεξάνδρεια](https://el.wikipedia.org/wiki/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1) [Αιγύπτου](https://el.wikipedia.org/wiki/%CE%91%CE%AF%CE%B3%CF%85%CF%80%CF%84%CE%BF%CF%82), [24 Απριλίου](https://el.wikipedia.org/wiki/24_%CE%91%CF%80%CF%81%CE%B9%CE%BB%CE%AF%CE%BF%CF%85) [1874](https://el.wikipedia.org/wiki/1874) - [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1), [2 Μαΐου](https://el.wikipedia.org/wiki/2_%CE%9C%CE%B1%CE%90%CE%BF%CF%85) [1941](https://el.wikipedia.org/wiki/1941)) ήταν [Ελληνίδα](https://el.wikipedia.org/wiki/%CE%88%CE%BB%CE%BB%CE%B7%CE%BD%CE%B5%CF%82) συγγραφέας, γνωστή κυρίως από τα ιστορικά της [μυθιστορήματα](https://el.wikipedia.org/wiki/%CE%9C%CF%85%CE%B8%CE%B9%CF%83%CF%84%CF%8C%CF%81%CE%B7%CE%BC%CE%B1) για παιδιά, η σημαντικότερη ίσως γυναικεία φυσιογνωμία στις κρίσιμες για τον Ελληνισμό πρώτες δεκαετίες του [20ου αι.](https://el.wikipedia.org/wiki/20%CE%BF%CF%82_%CE%B1%CE%B9%CF%8E%CE%BD%CE%B1%CF%82)

**Βιογραφία**

Η Πηνελόπη Μπενάκη - Δέλτα γεννήθηκε στις [24 Απριλίου](https://el.wikipedia.org/wiki/24_%CE%91%CF%80%CF%81%CE%B9%CE%BB%CE%AF%CE%BF%CF%85) του [1874](https://el.wikipedia.org/wiki/1874), στην [Αλεξάνδρεια](https://el.wikipedia.org/wiki/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1) της Αιγύπτου, από τον επιχειρηματία και εθνικό ευεργέτη [Εμμανουήλ Μπενάκη](https://el.wikipedia.org/wiki/%CE%95%CE%BC%CE%BC%CE%B1%CE%BD%CE%BF%CF%85%CE%AE%CE%BB_%CE%9C%CF%80%CE%B5%CE%BD%CE%AC%CE%BA%CE%B7%CF%82) και την [Βιργινία Χωρέμη](https://el.wikipedia.org/wiki/%CE%92%CE%B9%CF%81%CE%B3%CE%B9%CE%BD%CE%AF%CE%B1_%CE%A7%CF%89%CF%81%CE%AD%CE%BC%CE%B7), μέλος της ισχυρής τότε εμπορικής οικογένειας Χωρέμη της Αλεξάνδρειας. Η Πηνελόπη ήταν το τρίτο από τα έξι παιδιά της οικογένειας. Η οικογένεια συνολικά απαρτιζόταν από:

την Αλεξάνδρα Μπενάκη Χωρέμη - Daves ([1871](https://el.wikipedia.org/wiki/1871) - [1941](https://el.wikipedia.org/wiki/1941))

τον [Αντώνη Μπενάκη](https://el.wikipedia.org/wiki/%CE%91%CE%BD%CF%84%CF%8E%CE%BD%CE%B7%CF%82_%CE%9C%CF%80%CE%B5%CE%BD%CE%AC%CE%BA%CE%B7%CF%82) ([1873](https://el.wikipedia.org/wiki/1873) - ([1954](https://el.wikipedia.org/wiki/1954))

την Πηνελόπη Μπενάκη - Δέλτα ([1874](https://el.wikipedia.org/wiki/1874) - ([1941](https://el.wikipedia.org/wiki/1941))

τον Κωνσταντίνο Μπενάκη ([1875](https://el.wikipedia.org/wiki/1875) - [1877](https://el.wikipedia.org/wiki/1877))

τον Αλέξανδρο Μπενάκη ([1878](https://el.wikipedia.org/wiki/1878) - ([1921](https://el.wikipedia.org/wiki/1921))

και την [Αργίνη Μπενάκη](https://el.wikipedia.org/w/index.php?title=%CE%91%CF%81%CE%B3%CE%AF%CE%BD%CE%B7_%CE%9C%CF%80%CE%B5%CE%BD%CE%AC%CE%BA%CE%B7&action=edit&redlink=1) - Σαλβάγου ([1883](https://el.wikipedia.org/wiki/1883) - ([1972](https://el.wikipedia.org/wiki/1972))

Η οικογένεια Μπενάκη μετακόμισε προσωρινά στην Αθήνα το [1882](https://el.wikipedia.org/wiki/1882), όπου η Πηνελόπη παντρεύτηκε τον πλούσιο Φαναριώτη έμπορο [Στέφανο Δέλτα](https://el.wikipedia.org/wiki/%CE%A3%CF%84%CE%AD%CF%86%CE%B1%CE%BD%CE%BF%CF%82_%CE%94%CE%AD%CE%BB%CF%84%CE%B1) το [1895](https://el.wikipedia.org/wiki/1895). Μαζί του απέκτησε τρεις κόρες. Επέστρεψαν στην [Αλεξάνδρεια](https://el.wikipedia.org/wiki/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1) το [1905](https://el.wikipedia.org/wiki/1905), όπου η Πηνελόπη γνώρισε τον [Ίωνα Δραγούμη](https://el.wikipedia.org/wiki/%CE%8A%CF%89%CE%BD_%CE%94%CF%81%CE%B1%CE%B3%CE%BF%CF%8D%CE%BC%CE%B7%CF%82), τότε υποπρόξενο της [Ελλάδας](https://el.wikipedia.org/wiki/%CE%95%CE%BB%CE%BB%CE%AC%CE%B4%CE%B1) στην [Αλεξάνδρεια](https://el.wikipedia.org/wiki/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1). Ανάμεσά τους αναπτύχθηκε ένας μεγάλος έρωτας, η Πηνελόπη όμως δεν θέλησε να αντιταχθεί στις κοινωνικές επιταγές και την υποχρέωσή της απέναντι στον σύζυγο και τα παιδιά της. Η πλατωνική αυτή σχέση της Πηνελόπης Δέλτα με τον [Δραγούμη](https://el.wikipedia.org/wiki/%CE%8A%CF%89%CE%BD_%CE%94%CF%81%CE%B1%CE%B3%CE%BF%CF%8D%CE%BC%CE%B7%CF%82) τελείωσε το [1908](https://el.wikipedia.org/wiki/1908), όταν αυτός συνδέθηκε με τη [Μαρίκα Κοτοπούλη](https://el.wikipedia.org/wiki/%CE%9C%CE%B1%CF%81%CE%AF%CE%BA%CE%B1_%CE%9A%CE%BF%CF%84%CE%BF%CF%80%CE%BF%CF%8D%CE%BB%CE%B7).

Η Δέλτα που είχε μετακομίσει στην [Φρανκφούρτη](https://el.wikipedia.org/wiki/%CE%A6%CF%81%CE%B1%CE%BD%CE%BA%CF%86%CE%BF%CF%8D%CF%81%CF%84%CE%B7) το [1906](https://el.wikipedia.org/wiki/1906) εξέδωσε το πρώτο της μυθιστόρημα, το *Για την Πατρίδα*, [1909](https://el.wikipedia.org/wiki/1909), το οποίο εκτυλίσσεται κατά την διάρκεια της [Βυζαντινής Αυτοκρατορίας](https://el.wikipedia.org/wiki/%CE%92%CF%85%CE%B6%CE%B1%CE%BD%CF%84%CE%B9%CE%BD%CE%AE_%CE%91%CF%85%CF%84%CE%BF%CE%BA%CF%81%CE%B1%CF%84%CE%BF%CF%81%CE%AF%CE%B1). Σύντομα ακολούθησε και το δεύτερο μυθιστόρημά της, *Τον Καιρό του Βουλγαροκτόνου*. Το στρατιωτικό κίνημα στο [Γουδή](https://el.wikipedia.org/wiki/%CE%93%CE%BF%CF%85%CE%B4%CE%AE) το [1909](https://el.wikipedia.org/wiki/1909) την ενέπνευσε να γράψει το [*Παραμύθι χωρίς όνομα*](https://el.wikipedia.org/wiki/%CE%A0%CE%B1%CF%81%CE%B1%CE%BC%CF%8D%CE%B8%CE%B9_%CF%87%CF%89%CF%81%CE%AF%CF%82_%CF%8C%CE%BD%CE%BF%CE%BC%CE%B1) ([1911](https://el.wikipedia.org/wiki/1911)).

Το [1913](https://el.wikipedia.org/wiki/1913) η οικογένεια Δέλτα επέστρεψε στην [Αλεξάνδρεια](https://el.wikipedia.org/wiki/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1) και το [1916](https://el.wikipedia.org/wiki/1916) εγκαταστάθηκαν μόνιμα στην [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1), όπου ο πατέρας της Δέλτα, [Εμμανουήλ Μπενάκης](https://el.wikipedia.org/wiki/%CE%95%CE%BC%CE%BC%CE%B1%CE%BD%CE%BF%CF%85%CE%AE%CE%BB_%CE%9C%CF%80%CE%B5%CE%BD%CE%AC%CE%BA%CE%B7%CF%82), είχε εκλεγεί δήμαρχος. Ανέπτυξαν στενή φιλία με τον [Ελευθέριο Βενιζέλο](https://el.wikipedia.org/wiki/%CE%95%CE%BB%CE%B5%CF%85%CE%B8%CE%AD%CF%81%CE%B9%CE%BF%CF%82_%CE%92%CE%B5%CE%BD%CE%B9%CE%B6%CE%AD%CE%BB%CE%BF%CF%82), τον οποίο και προσκαλούσαν συχνά στην εξοχική τους οικία στην [Κηφισιά](https://el.wikipedia.org/wiki/%CE%9A%CE%B7%CF%86%CE%B9%CF%83%CE%B9%CE%AC).

Κατά την επισιτιστική και ανθρωπιστική κρίση που δημιουργήθηκε εις βάρος των Ελλήνων της Ανατολικής Μακεδονίας κατά την διάρκεια της [Β΄ Βουλγαρικής κατοχής ελληνικών εδαφών (1916-1918)](https://el.wikipedia.org/wiki/%CE%92%CE%BF%CF%85%CE%BB%CE%B3%CE%B1%CF%81%CE%B9%CE%BA%CE%AE_%CE%BA%CE%B1%CF%84%CE%BF%CF%87%CE%AE_%CE%B5%CE%BB%CE%BB%CE%B7%CE%BD%CE%B9%CE%BA%CF%8E%CE%BD_%CE%B5%CE%B4%CE%B1%CF%86%CF%8E%CE%BD_(1916-1918)) και διαπιστώθηκε σε όλο το εύρος της μετά την απελευθέρωση των περιοχών, πολύτιμη υπήρξε η συνδρομή του Ελληνικού Ερυθρού Σταυρού με επικεφαλής την Πηνελόπη Δέλτα και την Έλλη Αδοσίδου, για την οργάνωση συσσιτίων, πρόχειρων νοσοκομείων και διανομή ιατροφαρμακευτικού εξοπλισμού. Ακόμη, καθοριστική ήταν η συμβολή της Πηνελόπης Δέλτα στην ενεργοποίηση του κρατικού μηχανισμού καθώς και στον σχεδιασμό, την οργάνωση και την εκτέλεση του δύσκολου έργου της παλιννόστησης των χιλιάδων Ελλήνων Ανατολικομακεδόνων ομήρων που βρίσκονταν σε βουλγαρικά στρατόπεδα συγκέντρωσης εκτελώντας καταναγκαστικά έργα στο εσωτερικό της Βουλγαρίας την περίοδο 1917-1918.

Το [1922](https://el.wikipedia.org/wiki/1922) αναλαμβάνει δράση, με την συμβολή της οικογένειάς της, για την ανακούφιση των αναγκών και την αποκατάσταση των προσφύγων της [Μικρασιατικής Καταστροφής](https://el.wikipedia.org/wiki/%CE%9C%CE%B9%CE%BA%CF%81%CE%B1%CF%83%CE%B9%CE%B1%CF%84%CE%B9%CE%BA%CE%AE_%CE%9A%CE%B1%CF%84%CE%B1%CF%83%CF%84%CF%81%CE%BF%CF%86%CE%AE). Μάλιστα, στο κτήμα του πατέρα της, στην [Κηφισιά](https://el.wikipedia.org/wiki/%CE%9A%CE%B7%CF%86%CE%B9%CF%83%CE%B9%CE%AC), αλλά και στο σπίτι τους φιλοξενήθηκαν δεκάδες οικογένειες Μικρασιατών προσφύγων, στους οποίους παρείχαν και συσσίτιο.

Το [1925](https://el.wikipedia.org/wiki/1925) εκδόθηκε *Η ζωή του Χριστού*, ενώ την ίδια χρονιά εμφανίστηκαν τα πρώτα συμπτώματα της [σκλήρυνσης κατά πλάκας](https://el.wikipedia.org/wiki/%CE%A0%CE%BF%CE%BB%CE%BB%CE%B1%CF%80%CE%BB%CE%AE_%CF%83%CE%BA%CE%BB%CE%AE%CF%81%CF%85%CE%BD%CF%83%CE%B7), ασθένειας που την ταλαιπώρησε μέχρι τον θάνατό της. Το [1929](https://el.wikipedia.org/wiki/1929) ξεκίνησε τη συγγραφή της τριλογίας *Ρωμιοπούλες*, η οποία τελείωσε το [1939](https://el.wikipedia.org/wiki/1939) και είναι ένα αυτοβιογραφικό μυθιστόρημα το οποίο αφηγείται σε τρεις τόμους τη ζωή της Δέσποινας Κρινά-Δαπέργολα, μιας δραστήριας γυναίκας την οποία η κοινωνία της εποχής της περιόριζε σε ένα χρυσό κλουβί. Το πρώτο βιβλίο, *Το Ξύπνημα*, καλύπτει γεγονότα των ετών [1895](https://el.wikipedia.org/wiki/1895)-[1907](https://el.wikipedia.org/wiki/1907), η *Λάβρα* καλύπτει τα έτη [1907](https://el.wikipedia.org/wiki/1907)-[1909](https://el.wikipedia.org/wiki/1909) και το *Σούρουπο* τα έτη [1914](https://el.wikipedia.org/wiki/1914)-[1920](https://el.wikipedia.org/wiki/1920).

Εν τω μεταξύ, εκδόθηκαν άλλα τρία μυθιστορήματά της: ο *Τρελαντώνης* ([1932](https://el.wikipedia.org/wiki/1932)), όπου περιγράφει τις περιπέτειες του αδελφού της, όταν όλα τα αδέρφια ήρθαν από την Αίγυπτο να περάσουν το καλοκαίρι με την θεία τους (σε ένα σπίτι του Τσίλερ) στον Πειραιά, ο *Μάγκας* (1935), η ζωή στην [Αλεξάνδρεια](https://el.wikipedia.org/wiki/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1) με τα μάτια του μικρού σκυλιού της οικογένειας, και το *Στα μυστικά του Βάλτου* ([1937](https://el.wikipedia.org/wiki/1937)), όπου η ιστορία εκτυλίσσεται γύρω από την λίμνη των [Γιαννιτσών](https://el.wikipedia.org/wiki/%CE%93%CE%B9%CE%B1%CE%BD%CE%BD%CE%B9%CF%84%CF%83%CE%AC) κατά τη διάρκεια του [Μακεδονικού Αγώνα](https://el.wikipedia.org/wiki/%CE%9C%CE%B1%CE%BA%CE%B5%CE%B4%CE%BF%CE%BD%CE%AF%CE%B1).

Το [1941](https://el.wikipedia.org/wiki/1941) ο [Φίλιππος Δραγούμης](https://el.wikipedia.org/wiki/%CE%A6%CE%AF%CE%BB%CE%B9%CF%80%CF%80%CE%BF%CF%82_%CE%94%CF%81%CE%B1%CE%B3%CE%BF%CF%8D%CE%BC%CE%B7%CF%82) εμπιστεύθηκε στην Δέλτα τα ημερολόγια και το αρχείο του αδελφού του, [Ίωνα Δραγούμη](https://el.wikipedia.org/wiki/%CE%8A%CF%89%CE%BD_%CE%94%CF%81%CE%B1%CE%B3%CE%BF%CF%8D%CE%BC%CE%B7%CF%82), στα οποία η Δέλτα πρόσθεσε περίπου 1.000 χειρόγραφες σελίδες με σχόλια για το έργο του Δραγούμη. Στις [27 Απριλίου](https://el.wikipedia.org/wiki/27_%CE%91%CF%80%CF%81%CE%B9%CE%BB%CE%AF%CE%BF%CF%85) [1941](https://el.wikipedia.org/wiki/1941), ημέρα κατά την οποία τα γερμανικά στρατεύματα κατέλαβαν την [Αθήνα](https://el.wikipedia.org/wiki/%CE%91%CE%B8%CE%AE%CE%BD%CE%B1), η Πηνελόπη Δέλτα προσπάθησε να αυτοκτονήσει παίρνοντας δηλητήριο και τελικά έφυγε από τη ζωή πέντε ημέρες αργότερα, στις [2 Μαΐου](https://el.wikipedia.org/wiki/2_%CE%9C%CE%B1%CE%90%CE%BF%CF%85) [1941](https://el.wikipedia.org/wiki/1941), ενώ είχαν ήδη προηγηθεί άλλες δύο απόπειρες αυτοκτονίας στο παρελθόν. Στον τάφο της, στον κήπο του σπιτιού της, χαράχτηκε η λέξη **ΣIΩΠH**. Το 2012 κυκλοφόρησε από τις εκδόσεις Τετράγωνο η βιογραφία της, από τη Μίτση Πικραμένου, με τίτλο *Η κυρία με τα μαύρα*.

Το 2014 εκδόθηκε το τελευταίο της ανέκδοτο έργο *Ρωμιοπούλες* από τις εκδόσεις Ερμής, το οποίο παρέμενε ανέκδοτο επί 75 χρόνια. Κυκλοφόρησε με επιμέλεια του δισέγγονού της Αλέκου Π. Ζάννα.

[1985](https://el.wikipedia.org/wiki/1985): «Πρώτες ενθυμήσεις». Γραμμένες γύρω στα [1932](https://el.wikipedia.org/wiki/1932), περιλαμβάνουν ιστορικές πληροφορίες για την οικογένειά της καθώς και αναμνήσεις των παιδικών και εφηβικών χρόνων της. Επιμέλεια [Παύλου Ζάννα](https://el.wikipedia.org/wiki/%CE%A0%CE%B1%CF%8D%CE%BB%CE%BF%CF%82_%CE%96%CE%AC%CE%BD%CE%BD%CE%B1%CF%82), εκδόσεις "Ερμής"